**Výzva na predkladanie ponúk**

pre zákazku s nízkou hodnotou nižšieho rozsahu podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Verejný obstarávateľ:**

Názov verejného obstarávateľa: Centrum vedecko-technických informácií SR

Sídlo: Lamačská cesta 8A, 840 05 Bratislava

IČO: 00151882

DIČ: 2020798395

Kontaktná osoba: Iveta Mucsková

tel. č. kontaktnej osoby: +421 2 692 53 158

e-mail kontaktnej osoby: iveta.mucskova@cvtisr.sk

adresa hlavnej stránky verejného obstarávateľa /URL/: [www.cvtisr.sk](http://www.cvtisr.sk)

**2. Zatriedenie obstarávacieho subjektu podľa zákona:**

Verejný obstarávateľ podľa § 7 ods. 1 písm. d) zákona o verejnom obstarávaní.

**3. Názov zákazky podľa verejného obstarávateľa:** Hybridná pošta

**4. Druh zákazky:** služby

**5. Hlavné miesto** poskytnutia služieb: Centrum vedecko-technických informácií Slovenskej republiky, Lamačská cesta 8A, 840 05 Bratislava

**6. Výsledok verejného obstarávania (typ zmluvy, lehota na realizáciu zákazky, platobné podmienky):** Zmluva – rámcová dohoda o poskytovaní služieb

**7. Opis predmetu zákazky:**

1. **Funkčná špecifikácia zákazky**

V rámci projektu Eurograduate CVTI SR plánuje osloviť väčšie množstvo respondentov poštou (25 000 respondentov). Účelom predmetu zákazky je poskytnutie služieb personalizovanej hromadnej tlače s obálkovaním dokumentov a ich následné doručenie adresátom.

1. **Technická špecifikácia**
2. **Hromadná tlač dokumentov**

**Personalizovaná hromadná tlač** – tlač listu v rozsahu jednej stránky formátu A4 presne stanoveným adresátom (25 000 adresátov).

**Zásielka** – sa pre účely tejto zákazky rozumie jeden list, ktorý je výsledkom služby hromadnej tlače.

**Databáza** - Databázu s osobnými údajmi potrebnými pre personalizovanie zásielok vrátane adries potrebných na distribúciu zásielok dodá víťaznému dodávateľovi služby obstarávateľ (CVTI SR) vopred dohodnutým spôsobom a vo vopred dohodnutom formáte. Dodávateľ sa zároveň zaručuje, že údaje použije výhradne na účely špecifikované v rámci obstarávania a po zrealizovaní predmetu obstarávania ich bezodkladne skartuje. Databáza bude obsahovať nasledovné informácie:

* Meno a priezvisko adresáta,
* Ulicu,
* Mesto,
* PSČ,
* Heslo na prístup k online dotazníku.

**Špecifikácia zásielky -** Výsledkom tlače bude čiernobiely dokument s odtieňmi šedej v rozsahu jednej strany formátu A4, pričom kvalita papiera nerozhoduje (najnižšia možná cena).

Každá zásielka bude vyhotovená v čiernobielej verzii a bude označená:

* Logom CVTI SR,
* Logom Ministerstva školstva, vedy, výskumu a športu SR,
* Logom projektu Eurograduate,
* Logom financovania EÚ.

Uvedené logá budú dodané CVTI SR víťaznému dodávateľovi služby v elektronickej forme.

1. **Obálkovanie vytlačených dokumentov**

Obálkovanie (vloženie do obálok) bude realizované ľubovoľnou technológiou prostredníctvom ľubovoľného druhu uzatvorenej (zalepenej) obálky na základe kritéria najnižšej ceny.

1. **Doručovanie listových zásielok (vytlačených a zaobálkovaných dokumentov)**

Poskytovateľ služby zabezpečí doručenie listových zásielok adresátom formou OBYČAJNE a to najneskôr do 14 kalendárnych dní od dátumu prevzatia podkladov (databáza, logá) od obstarávateľa (CVTI SR).

1. **Reporting a priebežné poskytovanie informácií o procese personalizovanej hromadnej tlače a doručovaní listových zásielok**

Poskytovateľ služby pošle CVTI SR správu s informáciou o odoslaných dávkach v elektronickej forme v termíne do 30 kalendárnych dní od dátumu prevzatia podkladov od obstarávateľa a podľa odsúhlaseného harmonogramu.

Poskytovateľ služby doručí obstarávateľovi (CVTI SR) tabuľkový prehľad o doručení/nedoručení, resp. dôvodu nedoručenia listových zásielok (ak bude možné takýto prehľad na základe spôsobu distribúcie zásielok vyhotoviť) v elektronickej forme do 30 kalendárnych dní od ukončenia distribúcie zásielok.

1. **Spotrebný materiál súvisiaci s poskytovaním služieb**

Poskytovateľ kompletne zabezpečí dodanie spotrebného materiálu súvisiaceho s poskytovaním služieb.

**8. Spoločný slovník obstarávania:** 79823000-9 Tlačiarenské a doručovatelské služby

**9. Predpokladaná hodnota zákazky v EUR bez DPH:** 16 728,00

**10. Hlavné podmienky financovania a platobné dojednania:**

Podmienky financovania a platobné podmienky sú obsiahnuté v Rámcovej dohode Článok III Cena a platobné podmienky a Článok IV Platobné podmienky a fakturácia.

Verejný obstarávateľ neposkytuje preddavok ani zálohovú platbu.

**11. Podmienky účasti:**

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) ZVO alebo ak u neho existuje dôvod na vylúčenie podľa § 40 ods. 6 písm. f) ZVO. Verejný obstarávateľ uvedené skutočnosti overí u úspešného uchádzača prostredníctvom webového sídla www.orsr.sk, resp. www.uvo.gov.sk. Splnenie podmienky účasti podľa § 32 ods. 1 písm. f) ZVO uchádzač preukazuje prostredníctvom prehlásenia v rámci Návrhu na plnenie kritérií podľa Prílohy č. 1 tejto Výzvy predloženého v ponuke.

**12. Kritérium na vyhodnotenie ponúk a pravidlá ich uplatnenia:**

Verejný obstarávateľ zvolil kritérium pre vyhodnotenie predložených ponúk zadávanej zákazky v zmysle § 44 ods. 3 pís. c) Zákona č. 343/2015 Z. z. o verejnom obstarávaní:

Najnižšia cena – cena v EUR s DPH.

**13. Lehota na predkladanie ponúk uplynie dňa: 07.10.2022 do: 08:00**

Adresa, na ktorú sa majú ponuky doručiť:

elektronicky prostredníctvom systému JOSEPHINE do**. 07.10.2022 do 08:00.**

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk:**

elektronicky prostredníctvom systému JOSEPHINE

**15. Požadovaný obsah ponuky:**

1. Vyplnený a podpísaný Návrh na plnenie kritérií na predmet zákazky podľa prílohy č. 1:
2. Vyplnený a podpísaný návrh zmluvy – Rámcová dohoda o poskytovaní služieb – príloha č.2 (vo forme „skenu“ dokumentu (.PDF))
3. Vyplnený a podpísaný návrh zmluvy - Zmluva o spracúvaní osobných údajov – príloha č. 3 (vo forme „skenu“ dokumentu (.PDF))

**16. Vyhodnotenie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená Zmluva /rámcová o poskytovaní služieb.

**17. Jazyk, v ktorom možno predložiť ponuky:**

Štátny jazyk, slovenský jazyk (český jazyk)

**18. Zákazka sa týka projektu / programu financovaného z fondov EÚ:**

projekt Eurograduate 101059951 — GT-SLOVAKIA

**Prílohy:**

Príloha č. 1 – Návrh na plnenie kritérií

Príloha č. 2 – Návrh zmluvy – Rámcová dohoda o poskytovaní služieb

Príloha č. 3 – Návrh zmluvy – Zmluva o spracúvaní osobných údajov